Wang Xiaolong. Wang Xiaolong () (1986-yil 11-martda tugʻilgan) — xitoylik futbolchi, hozirda Xitoyning Birinchi Ligasida Chengdu Better City jamoasida oʻynaydi. Klubdagi faoliyati. Wang Xiaolong kattalar jamoasiga oʻtishdan oldin Shandong Luneng yoshlar jamoasida oʻynagan va 2006-yil 29-martda Shenzhen Kingwayga qarshi oʻyinda kattalar jamoasida debyut qilgan. Keyinchalik u 2008-yilning 27-sentyabrida Liaoning Xongyunga qarshi oʻyinda oʻzining birinchi golini kiritgan. Shandong bilan u ikki marta liga va XitoyFA kubogini qoʻlga kiritgan, biroq u oʻzini jamoada asosiy futbolchi sifatida koʻrsata olmagan va 2009-yilgi mavsum oxirida unga klubni tark etishga ruxsat berilgan. Oʻz shahriga qaytish va amaldagi chempion Beijing Guoanga qoʻshilish imkoniyatiga ega boʻlgan Wan Xiaolong jamoadoshi Wu Hao bilan 2010-yilgi liga mavsumi boshida Shandongdan Beijingga oʻtgan. 2014-yilning 18-fevralida Wang Xitoy Superligasi vakili Guangzhou R&F jamoasiga o‘tgan. U klub uchun debyutini 2014-yil 9-mart kuni „Tianjin Teda“ga qarshi o‘yinda (1:1) o‘tkazgan. U klubdagi dastlabki ikkita golini 2014-yilning 31-iyulida Liaoning Whowinga qarshi oʻyinda (5:1) kiritgan. 2017-yilning 21-yanvarida Wang Xitoy Superligasining yangi jamoasi"Tianjin Quanjian"ga o‘tgan. Xalqaro faoliyati. 2006-yil dekabr oyida Wang 2008-yilgi Yozgi Olimpiya oʻyinlariga tayyorgarlik koʻrish uchun Xitoyning 23 yoshgacha boʻlgan terma jamoasiga chaqirilgan va bir nechta rasmiy va norasmiy oʻrtoqlik oʻyinlarida ishtirok etgan. Shu jumladan 2008-yilning 13-yanvarida "Bavariya" darvozasiga gol urgan. Wang 2008-yilgi Yozgi Olimpiada oʻyinlariga bormagan, ammo Beijingda oʻzini namoyon qilganidan keyin u 2012-yil 3-iyunda Ispaniyaga qarshi oʻyinda (1:0) kattalar jamoasida debyut qilgan. Yutuqlar. Klub. Shandong Luneng